钦定古今图书集成/明伦汇编/氏族典/第371卷 > 《廖用贤尚友录》 > 严可求
## 钦定古今图书集成/明伦汇编/氏族典/第371卷 > 《廖用贤尚友录》 > 严可求

按《十国春秋》，吴严可求同州人也。父实，仕唐为江淮水陆转运判官，因家于江都。可求少通敏，有心计，以
徐温客为太祖幕僚，遇事多所筹画。温除张颢授扬
州司马，已而温镇润州，留子知训与可求居广陵。秉
政未几，改营田副使。武义元年，高祖即吴王位，迁门
下侍郎。顺义中，拜尚书右仆射，已而兼同平章事，进
左仆射。太和二年卒。